Dragon Fist

Dragon Fist er en hongkongkinesisk actiondrama og kampsportfilm fra 1979 regissert av Lo Wei. Filmen handler om den unge kampsportstudenten Tang How-Yuen som sverger hevn når hans læremester blir drept av en rival. Sammen med mesterens enke og datter reiser han til landsbyen hvor drapsmannen bor. Men drapsmannen angrer dypt og i stedet for hevn blir Tang involvert i en feide mellom den lokale klanen og en krigsherre som driver smugling av medisiner. Han bli stående overfor et dilemma når Krigsherren ønsker ham på sin side og attpåtil er i besittelse av en motgift som kan redde enken fra å dø av forgiftning. Hovedrollen spilles av Jackie Chan, mens sentrale biroller spilles av Nora Miao, James Tien og Yen Shi-Kwan. Som de fleste andre filmer med Jackie Chan inneholder også denne betydelig mengder med orientalsk kampkunst og akrobatikk. Filmens originalspråk er kinesisk, men den ble lansert internasjonalt med engelsk dubbet tale.

Dragon Fist er en av de mer alvorlige filmene med Jackie Chan, som i hovedsak er kjent for sine komiske filmroller. Det er fra flere hold blitt hevdet at regissør Lo Wei var lite involvert i selve innspillingen og at filmen i realiteten var hans andre forsøk (etter New Fist of Fury) på å gjøre Jackie Chan til den nye Bruce Lee. 

Filmen ble innspilt i Sør-Korea i starten av 1978, men ble ikke utgitt før i 1979 på grunn av at filmselskapet gikk konkurs. Det er blitt hevdet at Lo Wei skrinla planene om å vise filmen fordi han hadde mistet troen på at Chan kunne tjene penger, men snudde brått etter Chans store suksess med Drunken Master.

Dragon Fist  ble en moderat suksess i Hongkong, hvor den innbrakte drøyt HK $1 million.

Den har (per 2023) fått karakteren  på filmnettstedet IMDb (basert på ca ).

Rollebesetning 

 Jackie Chan – Tang How-yuen
 Nora Miao – Zhuang Meng-lan
 James Tien – mester Fang Gang
 Yen Shi-Kwan – mester Li
 Hsu Hsia – mester King
 Ouyang Sha-fei – mester Kings kone
 Pearl Lin – Zhong Qiu-ping
 Eagle Han-ying – Nan Qing
 Ko Keung – mester Wing
 Chui Yuen – Wings student
 Wong Kwong-yue – Wings assistent
 Chui Fat – Wings assistent
 Peng Kang – Wings student
 Wang Yao – Wings student

Referanser

Eksterne lenker 
 

Filmer fra 1979
Hongkongkinesiske actionfilmer
Hongkongkinesiske kampsportfilmer
Actiondrama
Filmer om hevn